Diari Oficial de la Generalitat Valenciana


Sumari del DOGV 3240, del 12-05-1998 (1998/2797)

ORDRE de 2 d'abril de 1998, de la Conselleria de Presidència, pel qual es classifiquen en classe primera els llocs de treball de Secretaria i Intervenció de l'Ajuntament de l'Alcúdia; es classifica el lloc de Tresoreria com a reservat a funcionari amb habilitació de caràcter nacional i se n'autoritza l'exercici per un funcionari de la Corporació degudament qualificat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3240

Data del DOGV
:   12-05-1998

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   1998/2797


Data del document
:   02-04-1998

Organisme emissor
:   Conselleria de Presidència

Tipus de document
:   Ordre

ORDRE de 2 d'abril de 1998, de la Conselleria de Presidència, pel qual es classifiquen en classe primera els llocs de treball de Secretaria i Intervenció de l'Ajuntament de l'Alcúdia; es classifica el lloc de Tresoreria com a reservat a funcionari amb habilitació de caràcter nacional i se n'autoritza l'exercici per un funcionari de la Corporació degudament qualificat. [1998/X2797]
  
Els llocs de treball de Secretaria i Intervenció de l'Ajuntament de l'Alcúdia es troben actualment classificats en classe segona.
  
El lloc de treball de tresorer està sent exercit per un funcionari de carrera propi de la Corporació, i no consta en la corresponent relació de llocs de treball que l'esmentat lloc estiga reservat a funcionaris amb habilitació de caràcter nacional.
  
Mitjançant acord del Plenari de l'Ajuntament de l'Alcúdia, de data 18 de juliol de 1997, es va sol·licitar a aquest centre directiu la classificació dels llocs de treball de Secretaria i Intervenció en classe primera i la creació del lloc de treball de Tresoreria, reservat funcionaris d'administració local amb habilitació de caràcter nacional, i també que, respecte a aquest últim lloc, se n'autoritze l'exercici per funcionari de la Corporació degudament qualificat.
  
En ús de les competències atribuïdes per l'article 2.2 a) i e) i l'article 9 del Decret 159/1997, de 29 d'abril, del Govern Valencià, pel que s'aprova el Reglament regulador de les competències de la Generalitat Valenciana relatives als funcionaris d'administració local, amb habilitació de caràcter nacional,
  
ORDENE
  
Classificar els llocs de treball de Secretaria i Intervenció de l'Ajuntament de l'Alcúdia en classe primera, i que queden reservats respectivament funcionaris d'administració local, amb habilitació de caràcter nacional, pertanyents a la subescala de secretaria categoria superior i a la subescala d'intervenció, categoria superior, sense perjudici d'allò ha previst per a aquest últim lloc en la disposició transitòria primera 2 e) del Real Decret 1.174/1987, de 18 de setembre.
  
Classificar el lloc de Tresoreria de l'Ajuntament de l'Alcúdia com a reservat a funcionaris amb habilitació de caràcter nacional.
  
Autoritzar l'exercici del lloc de treball de Tresoreria per un funcionari de la Corporació degudament qualificat.
  
La modificació de la classificació d'aquests llocs de treball no afectarà les destinacions dels qui les vingueren exercint amb caràcter definitiu.
  
Contra aquesta ordre, que posa fi a la via administrativa i prèvia comunicació al conseller de Presidència, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua publicació en el Diari Oficial de la Generalitat Valenciana.
  
València, 2 d'abril de 1998
  
El conseller de Presidència,